SET พลิกปิดบวก 10 จุด รับแรงซื้อหุ้นพลังงาน-แบงก์ คาดพรุ่งนี้แกว่งตัวกรอบ 1,560-1,580
SET พลิกปิดบวก 10 จุด รับแรงซื้อหุ้นพลังงาน-แบงก์ คาดพรุ่งนี้แกว่งตัวกรอบ 1,560-1,580
SET พลิกปิดบวก 10 จุด รับแรงซื้อหุ้นพลังงาน-แบงก์ คาดพรุ่งนี้แกว่งตัวกรอบ 1,560-1,580
19 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,573.51 จุด บวก 9.77 จุด หรือ 0.62% มูลค่าการซื้อขาย 6.55 หมื่นล้านบาท
10 หุ้นดันดัชนีวันนี้

ด้านน.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ผันผวนค่อนข้างมาก ซึ่งตลาดฯยังมีความเปราะบาง โดยบ่ายนี้ตลาดฯปรับตัวขึ้นได้จากแรงหนุนของหุ้นในกลุ่มพลังงาน, กลุ่มแบงก์ ซึ่งส่วนหนึ่งอาจจะเป็นผลจากการทำ Window Dressing ก่อนปิดงบฯ อีกทั้งยังได้แรงหนุนจากนักลงทุนสถาบัน และต่างชาติ ได้เข้ามาซื้อสุทธิในช่วง 2 วันที่ผ่านมา และยังมีความคาดหวังเม็ดเงินจากองทุนรวมหุ้นระยะยาว (LTF) ด้วย รวมถึงหุ้นที่ปรับตัวลงมากก่อนหน้านี้ก็มีแรงซื้อคืน
ขณะที่ช่วงเช้าตลาดฯมีความกังวลปัจจัยจากนอกประเทศเป็นหลัก ทั้งเรื่องสภาผู้แทนราษฎรสหรัฐมีมติถอดถอนนายโดนัลด์ ทรัมป์ ประธานาธิบดีสหรัฐ, การถอนตัวของอังกฤษออกจากสหภาพยุโรป (Brexit) เป็นต้น
ด้านตลาดหุ้นในภูมิภาคเอเชียวันนี้ส่วนใหญ่จะติดลบเล็กน้อย ขณะที่ตลาดในยุโรปเทรดบ่ายนี้ก็ปรับตัวลง ซึ่งต่างเฝ้าจับตามองประเด็น Brexit ส่วนบ้านเรายังต้องติดตามปัจจัยการเมือง
แนวโน้มการลงทุนในวันพรุ่งนี้ (20 ธ.ค.) น.ส.ธีรดา กล่าวว่า ตลาดฯคงจะแกว่งตัวออกด้านข้าง โดยมีแนวรับ 1,560 จุด ส่วนแนวต้าน 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL มูลค่าการซื้อขาย 3,417.61 ล้านบาท ปิดที่ 159.00 บาท เพิ่มขึ้น 2.50 บาท
BTS มูลค่าการซื้อขาย 3,000.63 ล้านบาท ปิดที่ 13.20 บาท เพิ่มขึ้น 0.30 บาท
PTT มูลค่าการซื้อขาย 2,836.43 ล้านบาท ปิดที่ 44.25 บาท ลดลง 0.50 บาท
GULF มูลค่าการซื้อขาย 1,805.84 ล้านบาท ปิดที่ 163.50 บาท เพิ่มขึ้น 6.50 บาท
CPALL มูลค่าการซื้อขาย 1,696.54 ล้านบาท ปิดที่ 73.50 บาท ลดลง 0.25 บาท
ตลาดหุ้นเอเชีย
